Svarīgs juridisks paziņojums

|

31986L0594

Padomes Direktīva (1986. gada 1. decembris) par sadzīves tehnikas radītā trokšņa līmeni

Oficiālais Vēstnesis L 344 , 06/12/1986 Lpp. 0024 - 0027 Speciālizdevums somu valodā: Nodaļa 15 Sējums 7 Lpp. 0153  Speciālizdevums zviedru valodā: Nodaļa 15 Sējums 7 Lpp. 0153  CS.ES Nodaļa 13 Sējums 008 Lpp. 227  - 230 ET.ES Nodaļa 13 Sējums 008 Lpp. 227  - 230 HU.ES Nodaļa 13 Sējums 008 Lpp. 227  - 230 LT.ES Nodaļa 13 Sējums 008 Lpp. 227  - 230 LV.ES Nodaļa 13 Sējums 008 Lpp. 227  - 230 MT.ES Nodaļa 13 Sējums 008 Lpp. 227  - 230 PL.ES Nodaļa 13 Sējums 008 Lpp. 227  - 230 SK.ES Nodaļa 13 Sējums 008 Lpp. 227  - 230 SL.ES Nodaļa 13 Sējums 008 Lpp. 227  - 230

		Padomes Direktīva(1986. gada 1. decembris)par sadzīves tehnikas radītā trokšņa līmeni(86/594/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 100. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Eiropas Kopienu 1973. gada [4] un 1977. gada [5] rīcības programmas vides jomā izceļ trokšņu robežas problēmas nozīmīgumu un jo īpaši vajadzību rīkoties attiecībā uz trokšņu avotu;tā kā sabiedrība būtu skaidri saprotamā un iespējami vienādā veidā jāinformē par troksni, ko rada sadzīves tehnika; tā kā precīza, lietderīga un salīdzināma informācija var kalpot sabiedrībai klusākas sadzīves tehnikas izvēlē; tā kā rezultātā ražotāji būs spiesti veikt pasākumus, lai samazinātu trokšņu emisijas, ko rada to ražotā sadzīves tehnika;tā kā praktisku iemeslu dēļ un lai izvairītos no marķējuma pārpilnības uz sadzīves tehnikas, informācija par trokšņa līmeni būtu jāietver marķējumā, ko paredz īstenošanas direktīvas, kas pieņemtas saskaņā ar Padomes 1979. gada 14. maija Direktīvu 79/530/EEK par enerģijas patēriņa norādīšanu uz sadzīves tehnikas ar marķējumu [6], kad tas saistīts ar vienu ierīču grupu;tā kā pašreizējā tiesību aktu saskaņošana jāierobežo ar tām prasībām, kas nepieciešamas, lai novērtētu troksni, ko rada sadzīves tehnika, un veiktu pārbaudes deklarētajā līmenī; tā kā šādām prasībām jāaizstāj valsts noteikumi šajā sfērā;tā kā šī direktīva definē tikai noteikti nepieciešamās prasības; tā kā uzskatīs, ka šīs prasības ir izpildītas, ja ir piemēroti saskaņotie standarti; tā kā šā iemesla dēļ ir nepieciešams, lai šie standarti būtu pieejami attiecībā uz mērījumiem un pārbaudēm deklarētajam trokšņa līmenim, ko rada sadzīves tehnika, kad tā tiek darbināta;tā kā Comité européen de normalisation (CEN) (Eiropas Standartizācijas komiteja) un Comité européen de normalisation électrotechnique (CENELEC) (Eiropas Elektrotehnikas standartizācijas komiteja) apstiprinātas kā iestādes, kas ir tiesīgas izstrādāt un pieņemt saskaņotos standartus (Eiropas standartus vai sasakaņošanas dokumentus) pēc Komisijas instrukcijas saskaņā ar Padomes 1983. gada 28. marta Direktīvu 83/189/EEK, ar ko nosaka procedūru informācijas sniegšanai tehnisko standartu un noteikumu jomā [7], un ar vispārējām norādēm par sadarbību starp Komisiju un šīm abām iestādēm, kas parakstītas 1984. gada 13. novembrī;tā kā līdz saskaņoto standartu pieņemšanai preču brīvo apgrozību nodrošinās to preču pieņemšana, kas atbilst valsts standartiem un tehniskajiem noteikumiem, kuri ar uzraudzības procedūru atzīti par atbilstīgiem šīs direktīvas prasībām;tā kā pastāvīgā komiteja, kas izveidota ar Direktīvas 83/189/EEK 5. pantu, būtu ideāli piemērota, lai nodrošinātu saskaņoto standartu un valsts standartu un tehnisko noteikumu atbilstības pārbaudīšanu,IR PIEŅĒMUSI ŠO DIREKTĪVU.1. pants1. Šī direktīva ietver noteikumus, kas attiecas uz:- vispārējiem principiem informācijas publicēšanai par troksni, ko rada sadzīves tehnika,- mērīšanas metodēm sadzīves tehnikas izraisītā trokšņa noteikšanai,- pasākumiem sadzīves tehnikas izraisītā trokšņa līmeņa kontrolei.2. Šī direktīva neattiecas uz:- ierīcēm, iekārtām vai aparātiem, kas paredzēti tikai rūpnieciskiem vai profesionāliem mērķiem,- ierīcēm, kas ir celtnes vai tās instalāciju sastāvdaļas, piemēram, gaisa kondicionēšanas, apkures un ventilācijas iekārtas (izņemot mājsaimniecības ventilatorus, plītis un dažas apkures ierīces), centrālapkures eļļas radiatori un ūdensapgādes un kanalizācijas sistēmas,- iekārtu sastāvdaļām, piemēram, motoriem,- elektroakustiskām ierīcēm.2. pantsŠajā direktīvā:a) "sadzīves tehnika" ir jebkurš aparāts, aparāta daļa vai instalācija, kas ražota izmantošanai mājās, tostarp pagrabā, garāžā un citās saimniecības ēkās, konkrēti, sadzīves tehnika, kas paredzēta uzturēšanai, tīrīšanai, ēdiena gatavošanai un glabāšanai, siltuma un vēsuma ražošanai un izplatīšanai, gaisa kondicionēšanai, un citas ierīces, ko izmanto neprofesionāliem mērķiem;b) sadzīves tehnikas "grupa" ir visi dažādie sadzīves tehnikas modeļi (vai tipi), kas paredzēti vienam mērķim un ko darbina viens un tas pats enerģijas avots. Parasti grupa ietver vairākus modeļus (vai tipus);c) sadzīves tehnikas "sērija" ir visa sadzīves tehnika, kas pieder vienam un tam pašam modelim (vai tipam), kam ir noteiktas īpašības un ko ražojis viens un tas pats ražotājs;d) sadzīves tehnikas "partija" ir noteikts daudzums no noteiktas sērijas, kas ražota vai izgatavota vienādos apstākļos;e) "izraisītais troksnis" ir sadzīves tehnikas A-izsvarotais skaņas jaudas līmenis, LWA, kas izteikts decibelos (dB), ar atsauci uz skaņas jaudu viena pikovata (1 pW) apmērā, kas tiek pārraidīts pa gaisu.3. pants1. Dalībvalstis noteiktām ierīču grupām var pieprasīt informācijas publicēšanu par šo ierīču izraisīto troksni.Šo informāciju sniedz ražotājs vai, ja ražotājs atrodas ārpus Kopienas teritorijas, Kopienā reģistrētais importētājs.Ja tā ir:a) trokšņa līmeni, ievērojot informēšanas procedūru, nosaka saskaņā ar 6. panta 1. punktā paredzētajiem nosacījumiem;b) uz informāciju var attiecināt nepieteiktas pārbaudes, pamatojoties uz 6. panta 2. punktā noteiktajiem princi, piem., Attiecīgā dalībvalsts var veikt visus vajadzīgos pasākumus, lai nodrošinātu, ka sniegtā informācija atbilst šīs direktīvas prasībām;c) ražotājs vai importētājs ir atbildīgs par sniegtās informācijas precizitāti.2. Ja dalībvalsts neprasa publicēt informāciju par izraisīto troksni, ražotājs vai importētājs var tomēr publicēt šādu informāciju, bet turpina piemērot 1. punkta trešās daļas a), b) un c) apakšpunktu.4. pantsJa vienai sadzīves tehnikas grupai ir paredzēts, ka marķējums ietver dažādu veidu informāciju, kas prasīta, ievērojot atsevišķu direktīvu, kura pieņemta saskaņā ar Direktīvu 79/530/EEK, informāciju par izraisīto troksni norāda šajā marķējumā.5. pants1. Dalībvalstis nevar noraidīt, aizliegt vai ierobežot sadzīves tehnikas ražošanu, pamatojoties uz informāciju par šādu ierīču izraisīto troksni, ja informācija par šīm ierīcēm sniegta saskaņā ar šīs direktīvas prasībām.2. Nesakarot rezultātus, kas iegūti jebkādās nepieteiktās pārbaudēs, kuras var veikt, kad sadzīves tehnika piedāvāta pārdošanai, dalībvalstis uzskata, ka informācijas publicēšana par izraisīto troksni ir saskaņā ar šo direktīvu.6. pants1. a) Vispārējā testa metodei, ko izmanto sadzīves tehnikas izraisītā trokšņa noteikšanai, jābūt pietiekami precīzai, lai mērījumu nenoteiktība, nosakot standarta novirzes, nepārsniegtu 2 dB A-izsvarotajā skaņas jaudas līmenī.Pirmajā daļā minētās standarta novirzes atspoguļo visu mērījumu nenoteiktības gadījumu kopumu, izņemot ierīces trokšņa līmeņa atšķirības dažādos testos.b) vispārējo testa metodi, kas minēta a) apakšpunktā, katrai ierīču grupai papildina ar aprakstu par ierīču izvietojumu, montāžu, noslodzi un darbību testa apstākļos, lai sekmētu normālu izmantošanu un nodrošinātu pietiekamu noturību un atkārtojamību. Katrai ierīču grupai nosaka reproducējamības standartnovirzi.2. Statistikas metode, ko izmanto, lai pārbaudītu ierīču partijas deklarēto trokšņa līmeni, ir mērījums izlases veidā atsevišķām ierīču partijām, izmantojot vienpusējus testus.Pirmajā daļā minētās statistikas metodes pamata statistiskie parametri ir tādi, lai pieņemšanas varbūtība būtu 95 %, ja 6,5 % no izraisītā trokšņa līmeņa partijai ir augstāks nekā prasītais līmenis. Parauga vai līdzvērtīga parauga lielumam jābūt vienādam ar 3. Izvēlētā statistikas metode prasa izmantot kopējo atskaites standartnovirzi 3,5 dB.Līdz 1991. gada 1. janvārim Padome pēc Komisijas priekšlikuma nosaka jaunus parauga lielumus un atskaites standartnovirzes katrai sadzīves tehnikas grupai.7. pantsDalībvalstis veic visus vajadzīgos pasākumus, lai nodrošinātu, ka ražotājs vai importētājs, kas no tirdzniecības neizņem partiju ar trūkumiem, nekavējoties izdara labojumus informācijā, atbilstīgi rezultātiem, kas iegūti uzraudzībā saskaņā ar 6. panta 2. punktu, norādot, ka partijas ierīču izraisītais trokšņa līmenis pārsniedz deklarēto līmeni.8. pants1. Dalībvalstis pieņem, ka norāde uz sadzīves tehnikas izraisīto troksni atbilst šīs direktīvas prasībām un ka pārbaudes dalībvalstīs veiktas adekvāti, ja mērījumi gaisa vadītā trokšņa līmeņa noteikšanai un attiecīgās pārbaudes veiktas saskaņā ar:a) valsts standartiem, kas ietver saskaņotos standartus, kuru atsauces publicētas Eiropas Kopienu Oficiālajā Vēstnesī. Dalībvalstis publicē atsauces šiem valsts standartiem, vaib) valsts standartiem un tehniskajiem noteikumiem, kas minēti 2. punktā, ciktāl saskaņotie standarti nepastāv apgabalos, ko aptver šie valsts standarti un noteikumi.2. Dalībvalstis dara Komisijai zināmus 1. punkta b) apakšpunktā minētos valsts standartus un tehniskos noteikumus, kurus tās uzskata par atbilstīgiem 6. panta prasībām. Komisija nekavējoties nosūta šos tekstus pārējām dalībvalstīm. Saskaņā ar 9. panta 2. punktā noteikto procedūru tā paziņo dalībvalstis, kuru valsts standarti un tehniskie noteikumi uzskatāmi par atbilstīgiem 6. panta prasībām.Dalībvalstis sagatavo šo valsts standartu un tehnisko noteikumu atsauču publikāciju. Komisija nodrošina to publicēšanu arī Eiropas Kopienu Oficiālajā Vēstnesī.9. pants1. Ja dalībvalsts vai Komisija uzskata, ka 8. panta 1. punkta a) apakšpunktā minētie saskaņotie standarti tikai daļēji atbilst 6. panta prasībām, šī dalībvalsts vai Komisija ar šo jautājumu, izklāstot šādas rīcības iemeslus, vēršas pie Pastāvīgās komitejas (turpmāk tekstā – "Komiteja"), kas izveidota ar Direktīvu 83/189/EEK. Komiteja sniedz atzinumu nekavējoties.Ņemot vērā Komitejas atzinumu, Komisija paziņo dalībvalstīm, vai attiecīgie standarti svītrojami no 8. panta 1. punkta a) apakšpunktā minētajām publikācijām.2. Attiecībā uz 8. panta 2. punktā minētajiem valsts standartiem un tehniskajiem noteikumiem Komiteja rīkojas saskaņā ar šādu procedūru:a) Komisijas pārstāvis Komitejai iesniedz ierosināto pasākumu projektu. Komiteja sniedz atzinumu par šo projektu termiņā, kuru priekšsēdētājs nosaka atkarībā no jautājuma steidzamības. Tā pieņem lēmumu ar 54 balsu vairākumu, un dalībvalstu balsis vērtē tā, kā paredzēts Līguma 148. panta 2. punktā. Priekšsēdētājs nebalso.b) Komisija apstiprina paredzētos pasākumus, ja tie saskan ar Komitejas atzinumu.c) Ja paredzētie pasākumi nesaskan ar Komitejas atzinumu vai atzinums nav sniegts, Komisija nekavējoties iesniedz Padomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.d) Ja trīs mēnešu laikā no dienas, kad lieta tai nodota, Padome nav pieņēmusi lēmumu, ierosinātos pasākumus pieņem Komisija.10. pants1. Dalībvalstis veic vajadzīgos pasākumus, lai izpildītu šīs direktīvas prasības 36 mēnešos pēc tās izziņošanas [8]. Dalībvalstis par to tūlīt informē Komisiju.2. Dalībvalstis dara zināmus Komisijai galvenos savu tiesību aktus, ko tās pieņem jomā, kuru reglamentē šī direktīva.11. pantsŠī direktīva ir adresēta dalībvalstīm.Briselē, 1986. gada 1. decembrīPadomes vārdā –priekšsēdētājsA. Clark[1] OV C 181, 19.7.1982., 1. lpp. un OV C 334, 10.12.1983., 15. lpp.[2] OV C 277, 17.10.1983., 166. lpp.[3] OV C 205, 9.8.1982., 13. lpp.[4] OV C 112, 20.12.1973., 3. lpp.[5] OV C 139, 13.6.1977., 3. lpp.[6] OV L 145, 13.6.1979., 1. lpp.[7] OV L 109, 26.4.1983., 8. lpp.[8] Šī direktīva tika izziņota dalībvalstīm 1986. gada 4. decembrī.--------------------------------------------------


title: Komisijas Direktīva 2010/52/ES ( 2010. gada 11. augusts ), ar ko groza Padomes Direktīvu 76/763/EEK attiecībā uz pasažieru sēdekļiem lauksaimniecības un mežsaimniecības riteņtraktoros un Eiropas Parlamenta un Padomes Direktīvu 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem, lai pielāgotu minēto direktīvu tehniskos noteikumus  Dokuments attiecas uz EEZ

text:
               13.8.2010

               LV

               Eiropas Savienības Oficiālais Vēstnesis

               L 213/37

         KOMISIJAS DIREKTĪVA 2010/52/ES
   (2010. gada 11. augusts),
   ar ko groza Padomes Direktīvu 76/763/EEK attiecībā uz pasažieru sēdekļiem lauksaimniecības un mežsaimniecības riteņtraktoros un Eiropas Parlamenta un Padomes Direktīvu 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem, lai pielāgotu minēto direktīvu tehniskos noteikumus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 26. maija Direktīvu 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (1), un jo īpaši tās 19. panta 1. punkta b) apakšpunktu,
   tā kā:

               (1)

               Padomes 1976. gada 27. jūlija Direktīva 76/763/EEK par dalībvalstu tiesību aktu tuvināšanu attiecībā uz pasažieru sēdekļiem lauksaimniecības un mežsaimniecības riteņtraktoros (2) un Eiropas Parlamenta un Padomes 2009. gada 30. novembra Direktīva 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem (3) ir divas atsevišķas direktīvas lauksaimniecības un mežsaimniecības traktoru EK tipa apstiprinājuma procedūras ietvaros, un to pamatā ir Direktīva 2003/37/EK.

               (2)

               Darba drošība ir viens no galvenajiem pīlāriem, uz ko balstās Direktīva 2003/37/EK. Lai uzlabotu operatoru aizsardzību, ir jāizpilda piemērojamās prasības saskaņā ar minēto direktīvu, lai aptvertu visus Eiropas Parlamenta un Padomes Direktīvas 2006/42/EK (4) par mašīnām I pielikumā minētos apdraudējumus, kas vēl nav aptverti atsevišķajās direktīvās, kuru pamatā ir Direktīva 2003/37/EK.

               (3)

               Pēc minētā grozījuma veikšanas Direktīva 2006/42/EK vairs neattieksies uz traktoru tipa apstiprinājumu, kura pamatā ir lauksaimniecības un mežsaimniecības traktoru tipa apstiprinājuma tiesību akti, jo kopš minētās grozošās direktīvas stāšanās spēkā visi apdraudējumi, ko aptver Direktīva 2003/37/EK, ir aptverti Direktīvā 2006/42/EK.

               (4)

               Eiropas Standartizācijas komiteja (CEN) izstrādāja saskaņotos standartus par pasažieru pretapgāšanās aizsardzību un par aizsardzību pret kaitīgajām vielām. Šie standarti ir pieņemti un publicēti, un tādēļ tie jāiekļauj šajā direktīvā.

               (5)

               Direktīva 76/763/EEK uzliek prasības attiecībā uz pasažieru sēdekļu konstrukciju un uzstādīšanu lauksaimniecības traktoros; minētā direktīva jāgroza, lai palielinātu minēto aizsardzību, iekļaujot papildu tehniskās specifikācijas, kas paredz aizsardzību pret pasažieru traumēšanas riskiem, kas aprakstīti Direktīvā 2006/42/EK, it īpaši attiecībā uz apgāšanos un uz pasažieru sēdekļu jostu stiprinājumu.

               (6)

               Direktīva 2009/144/EK nosaka tehniskas prasības attiecībā uz dažām lauksaimniecības riteņtraktoru sastāvdaļām un dažiem to parametriem; minētā direktīva jāgroza, lai palielinātu minēto aizsardzību, iekļaujot papildu tehniskas specifikācijas, kas paredz aizsardzību pret krītošiem priekšmetiem, pret priekšmetu caururbšanos kabīnē un pret kaitīgām vielām; tādēļ jānosaka prasību minimums, kas jāiekļauj operatora rokasgrāmatā.

               (7)

               Lai pilnveidotu tipa apstiprinājuma procesu, un it īpaši uzlabotu darba drošību, jānosaka operatora rokasgrāmatas satura apjoma minimums. Tādējādi tiks nodrošināts, ka operatoriem ir vajadzīgā informācija par atbilstības novērtēšanu paredzētajiem traktoru izmantošanas veidiem un par traktoru pareizu apkopi un remontu.

               (8)

               Noteikumiem par konstrukcijām aizsardzībai pret krītošiem objektiem (FOPS), ja tādi ir, noteikumiem par konstrukcijām operatora aizsardzībai (OPS), ja tādi ir, un noteikumiem par izvairīšanos no kontakta ar kaitīgām vielām jāatbilst tehnikas attīstībai.

               (9)

               Šajā direktīvā paredzētie pasākumi ir saskaņā ar atzinumu, ko sniegusi Tehniskā progresa ieviešanas komiteja lauksaimniecības traktoru jautājumos,

         IR PIEŅĒMUSI ŠO DIREKTĪVU.
   1. pants
   Direktīvu 76/763/EEK groza saskaņā ar šīs direktīvas I pielikumu.
   2. pants
   Direktīvu 2009/144/EK groza saskaņā ar šīs direktīvas II pielikumu.
   3. pants
   1.   No direktīvas spēkā stāšanās datuma attiecībā uz transportlīdzekļiem, kas atbilst prasībām Direktīvā 76/763/EEK un Direktīvā 2009/144/EK, kas grozītas ar šo direktīvu, un pamatojoties uz iemesliem, kas saistīti ar minēto direktīvu priekšmetu, dalībvalstis:

               a)

               atsaka EK tipa apstiprinājuma vai valsts tipa apstiprinājuma piešķiršanu; vai

               b)

               aizliedz šāda transportlīdzekļa reģistrāciju, tirdzniecību vai nodošanu ekspluatācijā.

         2.   Pēc datuma, kas atbilst vienam gadam pēc direktīvas spēkā stāšanās datuma, attiecībā uz jauniem transportlīdzekļu veidiem, kas neatbilst prasībām Direktīvā 76/763/EEK un Direktīvā 2009/144/EK, kas grozītas ar šo direktīvu, un pamatojoties uz iemesliem, kas saistīti ar minēto direktīvu priekšmetu, dalībvalstis:

               a)

               atsaka EK tipa apstiprinājuma piešķiršanu; un

               b)

               var atteikt piešķirt valsts tipa apstiprinājumu.

         3.   Pēc datuma, kas atbilst diviem gadiem pēc direktīvas spēkā stāšanās datuma, attiecībā uz jauniem transportlīdzekļiem, kas neatbilst prasībām Direktīvā 76/763/EEK un Direktīvā 2009/144/EK, kas grozītas ar šo direktīvu, un pamatojoties uz iemesliem, kas saistīti ar šo direktīvu priekšmetu, dalībvalstis:

               a)

               uzskata, ka jaunu transportlīdzekļu atbilstības sertifikāti, kas atbilst Direktīvai 2003/37/EK, vairs nav spēkā šīs direktīvas 7. panta 1. punkta nozīmē; un

               b)

               var atteikt minēto transportlīdzekļu reģistrāciju, tirdzniecību vai nodošanu ekspluatācijā.

         4. pants
   1.   Dalībvalstis vēlākais līdz 2011. gada 1. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Minētos noteikumus tās nekavējoties iesniedz Komisijai.
   Tās piemēro minētos noteikumus no 2011. gada 2. marta.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2010. gada 11. augustā

            Komisijas vārdā –

            priekšsēdētājs

         José Manuel BARROSO

      (1)  OV L 171, 9.7.2003., 1. lpp.

      (2)  OV L 262, 27.9.1976., 1. lpp.

      (3)  OV L 27, 30.1.2010., 33. lpp.

      (4)  OV L 157, 9.6.2006., 24. lpp.

      I PIELIKUMS
      Direktīvas 76/763/EEK pielikumu aizstāj ar šādu pielikumu:

            “PIELIKUMS
            Pasažieru sēdekļi, ja tādi ir, atbilst EN 15694:2009.”

      II PIELIKUMS
      Direktīvu 2009/144/EK groza šādi.

                  1.

                  Direktīvas II pielikuma nosaukumu pielikumu sarakstā aizstāj ar šādu nosaukumu:

                     “Ātruma regulators un piedziņas mehānismu, izvirzīto daļu un riteņu aizsardzība, papildu drošības prasības attiecībā uz īpašām ierīcēm, operatora rokasgrāmata”.

                  2.

                  Direktīvas II pielikuma nosaukumu aizstāj ar šādu nosaukumu:

                     “Ātruma regulators un piedziņas mehānismu, izvirzīto daļu un riteņu aizsardzība, papildu drošības prasības attiecībā uz īpašām ierīcēm, operatora rokasgrāmata”.

                  3.

                  Direktīvas II pielikumā iekļauj šādus punktus:
                  “3.   PAPILDU DROŠĪBAS PRASĪBAS ATTIECĪBĀ UZ ĪPAŠĀM IERĪCĒM
                  3.1.   Konstrukcijas aizsardzībai pret krītošiem objektiem (FOPS)

                  Konstrukcijas aizsardzībai pret krītošiem objektiem (FOPS), ja tādas ir, atbilst ESAO 10. kodeksam (1).
                  3.2.   Konstrukcijas operatora aizsardzībai

                  3.2.1.   Konstrukcijas operatora aizsardzībai (OPS), ja tādas ir, atbilst ISO 8084:2003 (2).
                  3.2.2.   Izņemot pielietojumu mežsaimniecībā un neskarot 3.2.1. punktu, traktorus ar stiklojumu, kas ir saskaņā ar III A pielikuma 1.1.3. punktu, uzskata par aprīkotiem ar konstrukcijām operatora aizsardzībai (OPS).
                  3.3.   Izvairīšanās no kontakta ar kaitīgām vielām

                  Standarta EN 15695-1:2009 prasības attiecas uz visiem traktoriem, kas definēti Direktīvas 2003/37/EK 2. panta j) punktā, ja tos izmanto apstākļos, kas var izraisīt kontakta ar kaitīgām vielām risku; šādā gadījumā kabīnei jāatbilst minētā standarta 2., 3. un 4. līmeņa prasībām. Ir jāiekļauj kritēriju apraksts, pēc kuriem jāizvēlas līmenis, un tam jāatbilst operatora rokasgrāmatā iekļautajam aprakstam. Pesticīdu smidzināšanai kabīnes līmenim jābūt 4.
                  4.   OPERATORA ROKASGRĀMATA
                  Operatora rokasgrāmatai jāatbilst standartam ISO 3600:1996 (3), izņemot tā 4.3. iedaļā (Mašīnas identifikācija) noteiktās prasības.
                  4.1.   Jo īpaši vai papildus standarta ISO 3600:1996 prasībām operatora rokasgrāmatā jāiekļauj šādi jautājumi:

                              a)

                              sēdekļa un tā balsta regulēšana, nodrošinot operatora ergonomisku stāvokli attiecībā uz kontroles un vadības ierīcēm, lai līdz minimumam samazinātu risku, kas rodas no visa ķermeņa vibrēšanas;

                              b)

                              apkures, ventilācijas un gaisa kondicionēšanas sistēmu izmantošana un regulēšana gadījumos, kad tās ir uzstādītas;

                              c)

                              dzinēja iedarbināšana un apturēšana;

                              d)

                              avārijas izeju atrašanās vietas un to atvēršana;

                              e)

                              iekāpšana traktorā un izkāpšana no tā;

                              f)

                              bīstamā zona ap posmtraktoru šarnīra asi;

                              g)

                              speciālo instrumentu lietošana, ja tādi ir;

                              h)

                              darba drošība, veicot apkopi un remontdarbus;

                              i)

                              informācija par hidraulisko šļūteņu pārbaudes periodiskumu;

                              j)

                              norādījumi par traktora vilkšanu;

                              k)

                              drošības norādījumi par domkratu lietošanu un ieteicamās vietas celšanai ar domkratu;

                              l)

                              ar akumulatoriem un degvielas tvertni saistītā bīstamība;

                              m)

                              traktora neatļautie izmantošanas veidi, kad iespējama apgāšanās, norādot, ka to uzskaitījums ir nepilnīgs;

                              n)

                              specifiskie riska faktori, kas saistīti ar karstām virsmām, piemēram, iepildot eļļu vai dzesēšanas šķidrumu karstos dzinējos vai sakarsušās transmisijās;

                              o)

                              konstrukciju aizsardzībai pret krītošiem objektiem aizsardzības līmenis, ja tādas ir;

                              p)

                              aizsardzības pret kaitīgajām vielām līmenis, ja tāda ir;

                              q)

                              konstrukciju operatora aizsardzībai aizsardzības līmenis, ja tādas ir.

                        4.2.   Uzkabināmu mehānismu, piekabju un piekabināmu mehānismu piekabināšana, atkabināšana un darbs ar tiem.

                  Operatora rokasgrāmatā jāiekļauj šādi jautājumi:

                              a)

                              brīdinājums stingri ievērot operatora rokasgrāmatā noteiktās instrukcijas par uzkabināmiem, piekabināmiem mehānismiem vai piekabēm un neizmantot traktoru ar šādiem mehānismiem vai piekabi, ja nav ievēroti visi noteikumi;

                              b)

                              brīdinājums neatrasties trīspunktu uzkabes zonā, kad tā tiek vadīta;

                              c)

                              brīdinājums par to, ka pirms izkāpšanas no traktora uzkabināmās ierīces jānolaiž uz zemes;

                              d)

                              informācija par uzkabināto mehānismu vai velkamā transportlīdzekļa jūgvārpstu ātrumu;

                              e)

                              prasība izmantot jūgvārpstas tikai ar atbilstošiem aizsargapvalkiem;

                              f)

                              informācija par hidrauliskās sakabes ierīcēm un to darbību;

                              g)

                              informācija par trīspunktu uzkabes maksimālo celtspēju;

                              h)

                              informācija par kopējās masas noteikšanu, ass slodzēm, riepu slodzes izturību un nepieciešamo minimālo balastu;

                              i)

                              informācija par piekabes bremžu sistēmām un to saderību ar velkamajiem transportlīdzekļiem;

                              j)

                              maksimālā vertikālā slodze uz aizmugurējo sakabi saistībā ar pakaļējo riepu izmēru un sakabes veidu;

                              k)

                              informācija par darbarīku izmantošanu ar jūgvārpstām un par to, ka vārpstas tehniski iespējamais slīpums ir atkarīgs no aizsarga un/vai klīrensa zonas formas un izmēra, tai skaitā īpaša informācija, kas prasīta attiecībā uz jūgvārpstas 3. tipu ar samazinātiem izmēriem;

                              l)

                              datu atkārtojums no obligātās plāksnītes par maksimāli pieļaujamajām velkamajām masām;

                              m)

                              brīdinājums neatrasties zonā starp traktoru un velkamo transportlīdzekli.

                        4.3.   Deklarācija par troksni

                  Operatora rokasgrāmatā jānorāda trokšņa līmenis pie operatora auss, ko mēra saskaņā ar Eiropas Parlamenta un Padomes Direktīvu 2009/76/EK (4), un traktora troksnis, tam pārvietojoties, ko mēra saskaņā ar VI pielikumu Eiropas Parlamenta un Padomes Direktīvā 2009/63/EK (5).
                  4.4.   Deklarācija par vibrācijām

                  Operatora rokasgrāmatā jānorāda vibrāciju līmenis, ko mēra saskaņā ar Padomes Direktīvu 78/764/EEK (6).
                  4.5.   Traktora ekspluatācijas režīmi, kas varētu tikt izmantoti un kas saistīti ar konkrētiem bīstamības riska faktoriem, ir:

                              a)

                              darbs ar frontālo iekrāvēju (bīstamības risks, ko rada krītoši priekšmeti);

                              b)

                              izmantošana mežsaimniecībā (krītošu un/vai caururbjošu priekšmetu bīstamības risks);

                              c)

                              darbs ar uzkabināmiem vai piekabināmiem miglotājiem (kaitīgu vielu bīstamības risks).

                        Operatora rokasgrāmatā īpaša vērība jāvelta traktora lietošanai kopā ar iepriekš minētajām ierīcēm.
                  4.5.1.   Frontālais iekrāvējs

                              4.5.1.1.

                              Operatora rokasgrāmatā jānorāda uz bīstamību, kas saistīta ar frontālā iekrāvēja izmantošanu, un jānorāda, kā to novērst.

                              4.5.1.2.

                              Operatora rokasgrāmatā jānorāda stiprinājuma punkti uz traktora korpusa, kuros uzstāda frontālo iekrāvēju, kā arī šim nolūkam izmantojamās tehnikas izmēri un tehniskie parametri. Ja šādi piestiprināšanas punkti nav paredzēti, operatora rokasgrāmatā jābūt aizliegumam traktoram uzstādīt frontālo iekrāvēju.

                              4.5.1.3.

                              Par traktoriem, kas aprīkoti ar programmējamām hidrauliskās sekvencēšanas funkcijām, – sniedz informāciju par to, kā pievienot iekrāvēja hidrauliku tādā veidā, lai šī funkcija būtu atslēgta.

                        4.5.2.   Izmantošana mežsaimniecībā

                              4.5.2.1.

                              Ja lauksaimniecībai paredzētos traktorus izmanto mežsaimniecībā, tiek identificēti šādi bīstamības riska faktori:

                                          a)

                                          krītoši koki, galvenokārt gadījumos, kad traktora aizmugurē uzstādīts kokmateriālu greiferceltnis;

                                          b)

                                          caurduroši priekšmeti operatora kabīnē, īpaši gadījumos, kad traktora aizmugurē uzstādīta vinča.

                              4.5.2.2.

                              Operatora rokasgrāmatā jāiekļauj informācija par šādiem jautājumiem:

                                          a)

                                          4.5.2.1. punktā aprakstīto riska faktoru esamība;

                                          b)

                                          papildu iekārtām, ko varētu izmantot minēto riska faktoru radītās bīstamības novēršanai vai samazināšanai;

                                          c)

                                          piestiprinājuma punkti uz traktora korpusa, kuros var uzmontēt aizsargkonstrukcijas, norādot izmantojamo mehānismu izmērus un tehniskos parametrus; ja nav paredzēti līdzekļi atbilstošu aizsargkonstrukciju montāžai, tas ir īpaši jānorāda;

                                          d)

                                          aizsargkonstrukcijas var veidot rāmis, ar ko aizsargā operatora darba vietu pret krītošiem kokiem, vai metāla (siets) režģis kabīnes durvju, logu priekšā un uz jumta;

                                          e)

                                          konstrukciju aizsardzībai pret krītošiem objektiem līmeni, ja tādas ir.

                        4.5.3.   Darbs ar laukaugu smidzinātājiem (kaitīgo vielu risks)

                  Operatora rokasgrāmatā jāapraksta aizsardzības līmenis pret kaitīgajām vielām saskaņā ar EN 15695-1:2009.”

                  4.

                  Direktīvas II pielikuma papildinājuma nosaukumu aizstāj ar šādu nosaukumu:

                  5.

                  Direktīvas II pielikuma papildinājuma 1. punktā pēc 1.2. punkta pievieno šādu tekstu:

                              “1.3.

                              papildu drošības prasības attiecībā uz īpašām ierīcēm, ja tādas ir:

                                          1.3.1

                                          konstrukcijas aizsardzībai pret krītošiem objektiem

                                          1.3.2.

                                          konstrukcijas operatora aizsardzībai

                                          1.3.3.

                                          izvairīšanās no kontakta ar kaitīgām vielām”.

                  6.

                  Direktīvas II pielikuma papildinājuma 15. punktam (dokumentu saraksts) pievieno šādu tekstu:
                  “… operatora rokasgrāmata”.

         (1)  ESAO standartizētais kodekss par oficiāliem testiem attiecībā uz konstrukcijām aizsardzībai pret krītošiem priekšmetiem lauksaimniecības un mežsaimniecības traktoros, 10. kodekss – ESAO Padomes 2008. gada oktobra Lēmums C(2008) 128.

         (2)  Šis dokuments ir atrodams šādā tīmekļa vietnē: http://www.iso.org/iso/en/CatalogueDetailPage.CatalogueDetail?CSNUMBER=9021&ICS1=65&ICS2=60&ICS3=1

         (3)  Šis dokuments ir atrodams šādā tīmekļa vietnē: http://www.iso.org/iso/en/CatalogueDetailPage.CatalogueDetail?CSNUMBER=9021&ICS1=65&ICS2=60&ICS3=1

         (4)  OV L 201, 1.8.2009., 18. lpp.

         (5)  OV L 214, 19.8.2009., 23. lpp.

         (6)  OV L 255, 18.9.1978., 1. lpp.


title: Eiropas Parlamenta un Padomes Direktīva 2008/23/EK ( 2008. gada 11. marts ), ar ko Direktīvu 2006/49/EK par ieguldījumu sabiedrību un kredītiestāžu kapitāla pietiekamību groza attiecībā uz Komisijai piešķirtajām ieviešanas pilnvarām

text:
               19.3.2008

               LV

               Eiropas Savienības Oficiālais Vēstnesis

               L 76/54

      EIROPAS PARLAMENTA UN PADOMES DIREKTĪVA 2008/23/EK
   (2008. gada 11. marts),
   ar ko Direktīvu 2006/49/EK par ieguldījumu sabiedrību un kredītiestāžu kapitāla pietiekamību groza attiecībā uz Komisijai piešķirtajām ieviešanas pilnvarām
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 47. panta 2. punktu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   ņemot vērā Eiropas Centrālās bankas atzinumu (2),
   saskaņā ar Līguma 251. pantā noteikto procedūru (3),
   tā kā:

               (1)

               Eiropas Parlamenta un Padomes Direktīvā 2006/49/EK (4) ir paredzēts, ka noteikti pasākumi ir jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5).

               (2)

               Lēmumu 1999/468/EK grozīja ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot vispārīgus pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, inter alia, svītrojot dažus no šiem elementiem vai papildinot aktu ar jauniem nebūtiskiem elementiem.

               (3)

               Saskaņā ar Eiropas Parlamenta, Padomes un Komisijas Deklarāciju (6) par Lēmumu 2006/512/EK, lai regulatīvo kontroles procedūru piemērotu tiem jau spēkā esošajiem tiesību aktiem, kas ir pieņemti saskaņā ar Līguma 251. pantā noteikto procedūru, šie tiesību akti ir jāpielāgo saskaņā ar spēkā esošajām procedūrām.

               (4)

               Komisija būtu jāpilnvaro pieņemt pasākumus, kas vajadzīgi Direktīvas 2006/49/EK īstenošanai, lai ņemtu vērā, cita starpā, tehniskās izmaiņas finanšu tirgos un nodrošinātu minētās direktīvas vienādu piemērošanu. Minētie pasākumi ir paredzēti, lai precizētu definīcijas, pielāgotu minētās direktīvas noteikumus, izmantojot tehniskos pielāgojumus saistībā ar pašu līdzekļu noteikšanu, risku un riska darījumu organizēšanu, aprēķināšanu un novērtēšanu, kā arī ar to ieguldījumu sabiedrību kategorijām, uz kuriem attiecas minētā direktīva. Šie pasākumi, kuri ir vispārīgi un kuru mērķis ir grozīt nebūtiskus Direktīvas 2006/49/EK elementus, ir jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.

               (5)

               Direktīvā 2006/49/EK ir paredzēts laika ierobežojums attiecībā uz Komisijai piešķirtajām ieviešanas pilnvarām. Deklarācijā par Lēmumu 2006/512/EK Eiropas Parlaments, Padome un Komisija paziņoja, ka Lēmumā 2006/512/EK ir piedāvāts pietiekams un uz visām jomām attiecināms risinājums Eiropas Parlamenta vēlmei kontrolēt koplēmuma procedūrā pieņemto tiesību aktu īstenošanu un ka tādēļ ieviešanas pilnvaras Komisijai jāpiešķir bez laika ierobežojuma. Eiropas Parlaments un Padome turklāt paziņoja, ka tie nodrošinās, ka pēc iespējas ātrāk tiek pieņemti priekšlikumi, kuru mērķis ir atcelt noteikumus tiesību aktos, kas paredz laika ierobežojumu attiecībā uz ieviešanas pilnvaru piešķiršanu Komisijai. Pēc regulatīvās kontroles procedūras ieviešanas būtu jāsvītro noteikumi, ar kuriem nosaka minēto ierobežojumu Direktīvā 2006/49/EK.

               (6)

               Komisijai būtu regulāri jāizvērtē, kā darbojas noteikumi par tai piešķirtajām īstenošanas pilnvarām, lai Eiropas Parlaments un Padome varētu noteikt, vai šo pilnvaru apjoms un Komisijai piemērotās procedūras prasības ir atbilstīgas un nodrošina efektīvu un demokrātisku pārskatatbildību.

               (7)

               Tādēļ atbilstīgi būtu jāgroza Direktīva 2006/49/EK.

               (8)

               Tā kā grozījumi, ko Direktīvā 2006/49/EK izdara ar šo direktīvu, ir tehniski un attiecas vienīgi uz komitejas procedūrām, dalībvalstīm tie nav jātransponē. Tādēļ nav nepieciešams pieņemt attiecīgus noteikumus,

         IR PIEŅĒMUŠI ŠO DIREKTĪVU.
   1. pants
   Grozījumi
   Ar šo Direktīvu 2006/49/EK groza šādi.

               1)

               Direktīvas 41. pantu groza šādi:

                           a)

                           1. punktā svītro vārdkopu “saskaņā ar 42. panta 2. punktā minēto procedūru”;

                           b)

                           2. punktu aizstāj ar šādu punktu:
                           “2.   Šā panta 1. punktā minētos pasākumus, kas paredzēti, lai grozītu nebūtiskus šīs direktīvas elementus, pieņem saskaņā ar 42. panta 2. punktā minēto regulatīvo kontroles procedūru.”.

               2)

               Direktīvas 42. pantu groza šādi:

                           a)

                           2. punktu aizstāj ar šādu punktu:
                           “2.   Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. pantu.”;

                           b)

                           3. un 4. punktu aizstāj ar šādu punktu:
                           “3.   Komisija līdz 2010. gada 31. decembrim un pēc tam vismaz reizi trīs gados pārskata noteikumus par tai piešķirtajām īstenošanas pilnvarām un sniedz ziņojumu Eiropas Parlamentam un Padomei par šo noteikumu darbību. Jo īpaši ziņojumā izskata nepieciešamību Komisijai ierosināt šīs direktīvas grozījumus, lai nodrošinātu Komisijai piešķirto īstenošanas pilnvaru pienācīgu darbības jomu. Atzinumam par to, vai grozījums ir nepieciešams vai nav nepieciešams, pievieno sīki izklāstītu pārskatu par iemesliem. Ja vajadzīgs, ziņojumam pievieno likumdošanas priekšlikumu, lai grozītu noteikumus, ar ko Komisijai piešķir īstenošanas pilnvaras.”.

         2. pants
   Stāšanās spēkā
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   3. pants
   Adresāti
   Šī direktīva ir adresēta dalībvalstīm.

      Strasbūrā, 2008. gada 11. martā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. LENARČIČ

      (1)  OV C 161, 13.7.2007., 45. lpp.

      (2)  OV C 39, 23.2.2007., 1. lpp.

      (3)  Eiropas Parlamenta 2007. gada 14. novembra Atzinums (Oficiālajā Vēstnesī vēl nav publicēts) un Padomes 2008. gada 3. marta Lēmums.

      (4)  OV L 177, 30.6.2006., 201. lpp.

      (5)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (6)  OV C 255, 21.10.2006., 1. lpp.


title: Commission Directive 86/267/EEC of 20 May 1986 amending Directive 72/169/EEC determining the characteristics and minimum conditions for inspecting vine varieties

text:
Avis juridique important

|

31986L0267

Official Journal L 169 , 26/06/1986 P. 0046 - 0047 Finnish special edition: Chapter 3 Volume 21 P. 0112  Swedish special edition: Chapter 3 Volume 21 P. 0112

KOMISIJAS DIREKTĪVA(1986. gada 20. maijs),ar ko groza Direktīvu 72/169/EEK, ar ko nosaka vīnogulāju šķirņu pārbaudāmās īpašības un minimālos pārbaužu nosacījumus(86/267/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1968. gada 9. aprīļa Direktīvu 68/193/EEK par vīnogulāju veģetatīvās pavairošanas materiāla tirdzniecību 1,kurā jaunākie grozījumi izdarīti ar Direktīvu 3768/85/EEK 2 un jo īpaši tās 5.d panta 2. punktu,tā kā saskaņā ar Direktīvu 68/193/EEK katras dalībvalsts pienākums ir izveidot to vīnogulāju šķirņu katalogus, kas ir apstiprinātas standarta pavairošanas materiāla sertifikācijai un pārbaudēm šīs dalībvalsts teritorijā;tā kā šķirnes apstiprina saskaņā ar Kopienas nosacījumiem, ko īsteno, izmantojot oficiālas pārbaudes, īpaši stādījumu apskates;tā kā pārbaudēs ir jāapskata pietiekams skaits īpašību, lai varētu raksturot šķirnes;tā kā šīs pazīmes bija noteiktas Komisijas Direktīvā 72/169/EEK ;tā kā minētās direktīvas I pielikumā ietilpst to vīnogulāju šķirņu saraksts, kuras izmanto kā kontroles šķirnes, lai noteiktu fenoloģiskos datumus;tā kā tagad ir jāprecizē kontroles šķirnes Grieķijai un Spānijai;tā kā šajā direktīvā paredzētie pasākumi saskan ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU:1. pantsDirektīvas 72/169/EEK I pielikuma B daļas 1. punktu ar šo groza pēc 1.1.1. punkta iestarpinot šo:"1.1.1.a Grieķijā:1.1.1.a 1.gaišo vīnogu šķirnēm - Savatiano, Zoumiatiko, Vilana, Assyrtiko, Chardonnay1.1.1.a 2. tumšo vīnogu šķirnēm - Mandilaria, Xynomavro, Cabernet Sauvignon, Korinthiaki1.1.1.a 3. galda vīnogu šķirnēm - Razaki, Cardinal, Italia, Soultanina, Perlette1.1.1.b Spānijā:1.1.1.b 1. gaišo vīnogu šķirnēm - Airen, Palomino, Pedro Ximénez, Viura-Macabeo1.1.1.b 2 tumšo vīnogu šķirnēm - Bobal, Garnacha, Mazuela, Tempranillo1.1.1.a 3. galda vīnogu šķirnēm - Moscatel, Roseti, Aledo, Ohanes."2. pantsDalībvalstīs vēlākais līdz 1987. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.3. pantsŠī direktīva ir adresēta dalībvalstīm.Briselē, 1986. gada 20. maijāKomisijas vārdā  priekšsēdētāja vietnieks Frans Andriessen1 OV L 93, 17.4.1968., 15. lpp.2 OV L 362, 31.12.1985., 8. lpp.3 OV L 103, 2.5.1972., 25. lpp.